**APELUL DE SELECȚIE VARIANTA DETALIATĂ**

**M3.3/6B „Integrarea minorităților locale”**

Numărul de referință al sesiunii de selecție a proiectelor: 1/2018  
M3.3/6B: 13.04.2018 - 13.07.2018

**Data publicării:** 13.04.2018

**ASOCIAȚIA GRUP DE ACȚIUNE LOCALĂ-SUDUL GORJULUI anunță lansarea, în perioada** 13.04.2018 – 13.07.2018**, a sesiunii de depunere a proiectelor pentru măsura M 3.3/6B „Integrarea minorităților locale”**

**Data lansării apelului de selecție:** 13.04.2018

**Data limită de depunere a proiectelor:** 13.07.2018

**Beneficiari eligibili:**

* Comunele și orasele din GAL și asociațiile acestora conform legislației naționale în vigoare;
* ONG-uri definite conform legislației în vigoare.

Teritoriul Asociației Grup de Acțiune Locală-SUDUL GORJULUI acoperă următoarele unități administrativ teritoriale: 1 comună din județul Mehedinți, respectiv comuna Grozești; 17 comune din județul Gorj, respectiv: Aninoasa, Bîlteni, Borăscu, Brănești, Cătunele, Ciuperceni, Dănești, Drăgotești, Drăguțești, Fărcășești, Glogova, Ionești, Mătăsari, Negomir, Urdari, Slivilești, Telești și 2 orașe din județul Gorj, respectiv: Turceni și Rovinari.

**Locul și intervalul orar în care se pot depune proiecte:** sediul ASOCIAȚIEI GRUP DE ACȚIUNE LOCALĂ - SUDUL GORJULUI din Oraș Turceni, str. Sf. Ilie, nr. 44 A, județul Gorj, în fiecare zi lucrătoare, în intervalul orar 9:00 – 13:00.

**Fondurile disponibile pentru Măsura 3.3/6B:** 25.086,03 Euro.

**Fondurile disponibile alocate în această sesiune pentru măsura 3.3/6B:** 25.086,03 Euro.

**Suma maximă nerambursabilă care poate fi acordată pentru finanțarea unui proiect:** 25.086,03 Euro.

**Suma totală alocată măsurii M 3.3/6B, conform planului financiar aprobat de DGDR AM PNDR este în valoare de** 25.086,03 Euro.

**Intensitatea sprijinului**,conform prevederilor din fișa măsurii SDL, aprobată de MADR este de 100% din totalul cheltuielilor eligibile pentru proiectele negeneratoare de venit aplicate de autoritatile publice locale și ONG-uri. Sprijinul public nerambursabil acordat in cadrul acestei masuri va fi de max. 90% din totalul cheltuielilor eligibile pentru proiectele generatoare de venit.

**Valoarea eligibilă a unui proiect:** poate fi cuprinsă între min. 5.000,00 Euro și max. 25.086,03 Euro.

**Modelul de Cerere de Finantare** pe care trebuie să-l folosească solicitanții (versiune editabilă), este publicat pe site-ul [www.galsudulgorjului.ro](http://www.galsudulgorjului.ro)

**Informații detaliate privind accesarea și derularea acestei măsuri** sunt cuprinse în Ghidul solicitantului elaborat de GAL pentru măsura M3.3/6B și anexele la ghid, postate pe pagina de internet a GAL: [www.galsudulgorjului.ro](http://www.galsudulgorjului.ro)

**Datele de contact unde solicitanții pot obține informații suplimentare:**  sediul ASOCIAȚIEI GRUP DE ACȚIUNE LOCALĂ - SUDUL GORJULUI din Oraș Turceni, str. Sf. Ilie, nr. 44 A, județul Gorj, Telefon: **0756 140 867**, E-mail: galsudulgorjului@yahoo.com

**Toate informațiile detaliate,** aferente măsurii M3.3/6B lansate în cadrul prezentului apel de selecție, **sunt disponibile pe suport tipărit la sediul GAL.**

**Documentele justificative** pe care trebuie să le depună solicitantul o dată cu depunerea proiectului în conformitate cu cerințele fișei măsurii din SDL și ale Ghidului solicitantului sunt următoarele:

**1.1. Studiul de Fezabilitate / Documentaţia de Avizare pentru Lucrări de Intervenţii**, întocmite conform legislaţiei în vigoare, sau

**1.2. Memoriul justificativ** pentru proiectele care prevăd achiziții simple, dotări, bunuri fără montaj.

**2. Certificat de Urbanism,** valabil la data depunerii Cererii de Finanţare, eliberat conform reglementărilor legale în vigoare.

**Pentru comune/oraș și ADI**

**3.1. Inventarul bunurilor ce aparţin domeniului public al comunei/comunelor** întocmit conform legislaţiei în vigoare și

**3.2.** În situaţia în care în Inventarul bunurilor care alcătuiesc domeniul public drumurile care fac obiectul proiectului nu sunt incluse în domeniul public sau sunt incluse într‐o poziţie globală sau nu sunt clasificate, solicitantul trebuie să prezinte **Hotărârea/hotarârile consiliului local** privind aprobarea modificărilor şi / sau completărilor la inventar în sensul includerii în domeniul public sau detalierii poziţiei globale existente sau clasificării unor drumuri neclasificate, cu respectarea prevederilor art. 115 alin. (7) din Legea nr. 215/ 2001, republicată, cu modificările şi completările ulterioare, a administraţiei publice locale, in privinta supunerii acesteia controlului de legalitate al Prefectului, în condiţiile legii, și/sau

**3.3. Avizul administratorului terenului** aparţinând domeniului public, altul decat cel administrat de primarie (dacă este cazul).

**3.4. Documente doveditoare ale dreptului de proprietate /dreptul de uz, uzufruct, superficie, servitute/contract de concesiune/administrare al ONG-urilor, pe o perioada de 10 ani,** asupra bunurilor imobile la care se vor efectua lucrări conform cererii de finanţare.

**4.** **Avizul de conformitate al Operatorului Regional** (dacă este cazul).

Pentru tipurile de investiții aferente Măsurii 3.3 - componenta a:

**5.1. Hotărârea Consiliului Local / Hotarârile Consiliului Local în cazul ADI / Hotărârea Adunării Generale în cazul ONG** pentru implementarea proiectului.

Pentru tipurile de investiții aferente Măsurii 3.3 - componenta b:

**5.2. Hotărârea Consiliului Local** pentru implementarea proiectului,

sau

**5.3 Hotărârea Adunării Generale ONG** pentru implementarea proiectului.

**6.1. Certificat de înregistrare fiscală.**

**6.2. Încheiere privind înscrierea în registrul asociaţiilor şi fundaţiilor**, definitivă si irevocabilă / Certificat de înregistrare în registrul asociaţiilor şi fundaţiilor

şi

**6.2.1. Actul de înfiinţare şi statutul** ADI/ONG,

**7.1. Notificare privind conformitatea proiectului cu condiţiile de igienă şi sănătate publică,**

sau

**7.2.Notificare că investiţia nu face obiectul evaluării condiţiilor de igienă și sănătate publică, dacă este cazul.**

**8. Lista agenților economici deserviţi de proiect,** care va conţine denumirea, adresa, activitatea desfăşurată, codul proiectului cu finanţare europeană și valoarea totală a investiţiei, pentru fiecare investiţie accesibilizată şi a institutiilor ‐ sociale și de interes public deservite direct de proiect.

**9. Raport asupra utilizării programelor de finanţare nerambursabilă întocmit de solicitant (**va cuprinde amplasamentul investiţiei, obiective, tip de investiţie, lista cheltuielilor eligibile, costuri şi stadiul proiectului, perioada derulării proiectului), pentru solicitanţii care au mai beneficiat de finanţare nerambursabilă începând cu anul 2007 pentru aceleaşi tipuri de investiţii.

**10. Notificare, care să certifice conformitatea proiectului cu legislația în vigoare pentru domeniul sanitar veterinar și că prin realizarea investiției în conformitate cu proiectul verificat de DSVSA județeană**, construcția va fi în concordanță cu legislația în vigoare pentru domeniul sanitar veterinar și pentru siguranța alimentelor, dacă este cazul.

**11. Extrasul din strategie, care confirmă dacă investiția este în corelare cu orice strategie de dezvoltare națională / regional / județeană / locală aprobată**.

**12. Copie document de identitate al reprezentantului legal al beneficiarului**.

**13. Extras de cont care confirma cofinantarea investitiei, daca este cazul.**

**14.Document de la bancă/trezorerie cu datele de identificare ale băncii / trezoreriei şi ale contului aferent proiectului FEADR** (denumirea, adresa băncii / trezoreriei, codul IBAN al contului în care se derulează operaţiunile cu AFIR).

*Pentru tipurile de investiții aferente componentei 3.3b;*

**15. Document/e justificativ/e (ex.: afișe, pliante, anunțuri, procese ‐ verbale etc eliberat/e de Primărie/** Comitet director al ONG din care să rezulte activităţile desfășurate în ultimele 12 luni, anterioare datei depunerii Cererii de Finanţare.

**16.Alte documente justificative (se vor specifica, după caz, pentru componenta a și componenta b).**

* **Declarație de raportare către GAL SUDUL GORJULUI – Anexa 17** (obligatoriu pentru toate proiectele);
* **Extras din Strategia GAL SUDUL GORJULUI care confirmă că investiția propusă se regăsește în SDL 2014-2020 aferentă teritoriului GAL SUDUL GORJULUI (investiția este necesară pentru teritoriul GAL SUDUL GORJULUI și contribuie la obiectivele măsurii)** – obligatoriu pentru toate proiectele;
* **Declarația pe propria răspundere privind eligibilitatea solicitantului – Anexa 16** (obligatoriu pentru toate proiectele);
* **Acordul de parteneriat, dacă este cazul, pentru proiecte realizate în parteneriat** (obligatoriu dacă se punctează criteriul de selecție CS3);
* **Alte documente justificative (se vor specifica de către solicitant, după caz).**

În vederea punctării criteriilor de selecție, solicitantul trebuie să depună următoarele documente justificative:

***CS1. Principiul prioritizării tipului de investiții în funcție de necesitățile locale***

Documente de verificat: Cererea de finanțare, Studiul de fezabilitate / Documentaţia de Avizare pentru Lucrări de Intervenţii / Memoriul justificativ.

***CS2. Principiul gradului de acoperire a populației deservite***

Documente de verificat: Cererea de finanțare, Studiul de fezabilitate / Documentaţia de Avizare pentru Lucrări de Intervenţii / Memoriul justificativ; Anexa\_8\_Rezultate recesământ

***CS3. Principiul creșterii gradului de cooperare în teritoriu prin proiecte realizate în parteneriat***

Documente de verificat: Cererea de finanțare, Acordul de parteneriat, Studiul de fezabilitate / Documentaţia de Avizare pentru Lucrări de Intervenţii / Memoriul justificativ

***CS4. Principiul stimulării dezvoltării durabile prin măsuri de îmbunătățire a calității mediului înconjurător și de creștere a eficienței energetice***

Documente de verificat: Studiul de fezabilitate / Documentaţia de Avizare pentru Lucrări de Intervenţii / Memoriul justificativ; Cererea de finanțare.

***CS5. Principiul promovării identității culturale a minorităților*** *prin proiecte ce prevăd activități culturale*

Documente de verificat: Studiul de fezabilitate / Documentaţia de Avizare pentru Lucrări de Intervenţii / Memoriul justificativ; Cererea de finanțare.

**Cerințele de conformitate și eligibilitate pe care trebuie să le îndeplinească solicitantul:**

**EG1. Solicitantul trebuie să se încadreze în categoria beneficiarilor eligibili:**

*Se vor verifica actele juridice de înființare și funcționare specifice fiecărei categorii de solicitanți, certificatul de înregistrare fiscală, declarația pe propria răspundere a solicitantului privind datoriile fiscale restante din Cererea de finanțare și Fișa Măsurii 3.3/6B din SDL.*

*Actele juridice de înființare și funcționare (act de infiinţare şi statutul ADI, Încheiere privind înscrierea în registrul asociaţiilor şi fundaţiilor, rămasă definitivă/Certificat de înregistrare în registrul asociaţiilor şi fundaţiilor (ADI si ONG), specifice fiecărei categorii de solicitanți, certificat de înregistrare fiscală, declaraţia pe proprie răspundere a solicitantului privind datoriile fiscale restante din cererea de finanţare.*

*Documentele care atestă înființarea și funcționarea ONG (actul de înfiinţare şi statutul, încheiere privind înscrierea în registrul asociaţiilor şi fundaţiilor, rămasă definitivă/Certificat de înregistrare în registrul asociaţiilor şi fundaţiilor, actele doveditoare ale sediului). Punctul/punctele de lucru, după caz ale solicitantului, trebuie să fie situate în teritoriul GAL, activitatea desfăşuându-se în teritoriul GAL.*

**EG2. Solicitantul trebuie să nu fie în insolvență sau incapacitate de plată:**

*Se va verifica declarația pe propria răspundere din Cererea de finanțare, Buletinul Procedurilor de Insolvență, alte documente specifice, după caz, fiecărei categorii de solicitanți.*

**EG3. Investiția trebuie să se încadreze în cel puțin unul din tipurile de sprijin prevăzute prin măsură:**

* Înființarea, amenajarea spațiilor publice de recreere pentru populația rurală din comunitățile cu populație semnificativa aparținând minorităților (parcuri, spatii de joaca pentru copii, terenuri de sport etc.);
* Amenajarea de spații pentru organizarea de târguri, evenimente publice etc. în comunitățile cu populație semnificativa aparținând minorităților;
* Înființarea și modernizarea (inclusiv dotarea) grădinițelor, numai a celor din afara incintei școlilor din mediul rural, inclusiv demolarea, în cazul în care expertiza tehnică o recomandă, în comunitățile cu minorități;
* Înființarea și modernizarea (inclusiv dotarea) creșelor precum și a infrastructurii de tip after-school, numai a celor din afara incintei școlilor din mediul rural, în comunitățile cu minorități;
* Modernizarea, renovarea și/sau dotarea căminelor culturale în comunitatile cu populație majoritară din cadrul minorităților locale.

*Criteriul de eligibilitate va fi demonstrat în baza Cererii de finanțare, descrierea tipului de sprijin din SF/DALI/Memoriu justificativ, certificatului de urbanism (dacă este cazul) și Fișa Măsurii 3.3/6B din SDL.*

**EG4. Solicitantul trebuie să se angajeze să asigure întreținerea/mentenanţa investiției pe o perioadă de minim 5 ani de la ultima plată:**

*Se vor verifica: Hotărârea Consiliului Local (Hotărârile Consiliilor Locale în cazul ADI), Hotărârea Adunării Generale a ONG. HCL va fi elaloborat conform modelui anexat la ghid și va conține punctele obligatorii menționațe în subcapitolul 16.1.*

**EG5. Investiția trebuie să demonstreze oportunitatea și necesitatea socio-economică prin intermediul Memoriului justificativ/Studiului fezabilitate/Documentației de Avizare pentru Lucrări de Intervenții:**

*Se vor verifica: Hotărârea Consiliului Local (Hotărârile Consiliilor Locale în cazul ADI), Hotărârea Adunării Generale a ONG, Studiul de Fezabilitate / Documentația de Avizare pentru Lucrări de Intervenții / Memoriul Justificativ. HCL va fi elaloborat conform modelui anexat la ghid și va conține punctele obligatorii menționațe în subcapitolul 16.1.*

**EG6. Investiția să se realizeze în teritoriul GAL SUDUL GORJULUI:**

*Se va verifica dacă investiția se realizeză în teritoriul GAL SUDUL GORJULUI. Investiția este eligibilă dacă solicitantul are sediu/punct de lucru în teritoriul GAL SUDUL GORJULUI.*

*Se vor verifica următoarele documente:*

* Cererea de Finanțare, Studiul de Fezabilitate / Documentația de Avizare pentru Lucrări de Intervenții / Memoriul justificativ;

**Pentru comune/oraș și ADI:**

* Inventarul bunurilor ce aparţin domeniului public al comunei / comunelor, întocmit conform legislaţiei în vigoare privind proprietatea publică şi regimul juridic al acesteia, atestat prin Hotărâre a Guvernului şi publicat în Monitorul Oficial al României (copie după Monitorul Oficial) **și în situaţia în care, în Inventarul bunurilor care alcătuiesc domeniul public, investițiile care fac obiectul proiectului nu sunt incluse în domeniul public sau sunt incluse într‐o poziţie globală, solicitantul trebuie să prezinte:**
* Hotărârea Consiliului Local /Hotărârile Consiliului Local privind aprobarea modificărilor şi / sau completărilor la inventar în sensul includerii în domeniul public sau detalierii poziției globale existente, cu respectarea prevederilor art. 115 alin (7) din Legea nr. 215/ 2001 a administraţiei publice locale, republicată, cu modificările şi completările ulterioare, în privinţa supunerii acesteia controlului de legalitate al prefectului, în condiţiile legii (este suficientă prezentarea adresei de înaintare către Instituţia Prefectului, pentru controlul de legalitate, în condițiile legii).

și/sau

* avizul administratorului terenului aparţinând domeniului public, altul decat cel administrat de primărie (dacă este cazul).

**Pentru alte categorii de solicitanți:**

* Documente doveditoare ale dreptului de proprietate / dreptul de uz, uzufruct, superficie, servitute / administrare al ONG-urilorpe o perioadă de 10 ani, asupra bunurilor imobile la care se vor efectua lucrări, conform Cererii de Finanțare.

**EG7. Investiția trebuie să fie în corelare cu orice strategie de dezvoltare naţională / regională / județeană / locală aprobată, corespunzătoare domeniului de investiţii:**

*Se va verifica extrasul din strategie, din care rezultă că investiția este în corelare cu orice strategie de dezvoltare națională / regională / județeană / locală aprobată, corespunzătoare domeniului de investiții precum şi copia hotărârii / deciziei de aprobare a Strategiei.*

Conform Regulamentului (UE) 1305/2013 investițiile sunt eligibile pentru sprijin dacă operațiunile relevante sunt implementate în conformitate cu planurile de dezvoltare a municipalităților și a satelor în zonele rurale și a serviciilor de bază oferite de acestea, acolo unde există asemenea planuri, și sunt coerente cu orice strategie de dezvoltare locală relevantă.

*De asemenea, se va verifica extrasul din Strategia GAL SUDUL GORJULUI atașat de solicitant la cererea de finanțare care confirmă că tipul de investiție propus se regăsește în SDL 2014 - 2020 aferentă teritoriului GAL (investiția este necesară pentru teritoriul GAL SUDUL GORJULUI și contribuie la obiectivele măsurii).*

**EG8. Investiția trebuie să respecte Planul Urbanistic General:**

*Se va verifica dacă investiția respectă toate specificațiile din Certificatul de Urbanism eliberat în temeiul reglementărilor Documentaţiei de urbanism faza PUG. În situaţia în care investiţia propusă prin proiect nu se regăseşte în PUG, solicitantul va depune Certificatul de Urbanism eliberat în temeiul reglementărilor Documentaţiei de urbanism faza PUZ.*

**Procedura de selecție aplicată de Comitetul de Selecție al GAL**

Evaluarea proiectelor se realizează după închiderea sesiunii. Procesul de evaluare și selecție a proiectelor se realizează în prima etapă la nivelul GAL SUDUL GORJULUI de către experții angajați GAL cu atribuții în acest sens, experți externalizați dacă este cazul, Comitetul de Selecție a proiectelor și Comisia de Contestații. Angajații din cadrul echipei de implementare a SDL verifică, pentru proiectele depuse la nivel de GAL SUDUL GORJULUI, conformitatea, eligibilitatea și îndeplinirea criteriilor de selecție. Proiectele selectate la nivel de GAL SUDUL GORJULUI, vor fi supuse verificării finale și de către OJFIR / CRFIR.

Evaluarea și selecția proiectelor se va face respectând o procedură de selecție nediscriminatorie și transparentă a proiectelor, stabilită în SDL de către GAL SUDUL GORJULUI și aprobată de AM PNDR prin selecția strategiei, respectiv pe baza Procedurii de evaluare și selecție a proiectelor publicată pe site-ul [www.galsudulgorjului.ro](http://www.galsudulgorjului.ro) Procedura de evaluare și selecție face parte integrantă din Ghidul solicitantului pentru accesarea Măsurii 3.3/6B, conform Anexei 2.

În procesul de selecție, GAL SUDUL GORJULUI va avea în vedere respectarea următoarelor aspecte:

* promovarea egalității dintre bărbați și femei și a integrării de gen, cât și prevenirea oricărei discriminări pe criterii de sex, origine rasială sau etnică, religie sau convingeri, handicap, vârstă sau orientare sexuală;
* stabilirea unor criterii obiective în ceea ce privește selectarea acțiunilor, care să evite conflictele de interese, care garantează că cel puțin 50% din voturile privind deciziile de selecție sunt exprimate de parteneri din mediul privat și societatea civilă.

|  |  |
| --- | --- |
| **Criterii de selecție Măsura 3.3/6B** | **Punctaj** |
| **CS1. Principiul prioritizării tipului de investiții în funcție de necesitățile locale**  Criteriul va fi punctat dacă solicitantul prezintă în Studiul de fezabilitate / Documentaţia de Avizare pentru Lucrări de Intervenţii / Memoriul justificativ justificări privind modalitatea prin care investiția propusă generează impact la nivelul teritoriului GAL SUDUL GORJULUI și oferă soluții pentru necesitățile identificate la nivel local: reducerea sărăciei și îmbunătățirea calității vieții pentru minoritățile din teritoriu; păstrarea și afirmarea identității culturale.  **Documente verificate:** Cererea de finanțare, Studiul de fezabilitate / Documentaţia de Avizare pentru Lucrări de Intervenţii / Memoriul justificativ | **20** puncte dacă este îndeplinit criteriul CS1 |
| **0** puncte dacă criteriul CS1 nu este îndeplinit |
| **CS2. Principiul gradului de acoperire a populației deservite**  Criteriul va fi punctat în cazul în care investiția propusă deservește o comună cu o populație cât mai mare, astfel: | **30** puncte **maxim** dacă este îndeplinit criteriul CS2 |
| • 1.500 – 3.999 locuitori: | 20p |
| • 4.000 – 5.500 locuitori: | 25p |
| • Peste 5.500 locuitori: | 30p |
| **Documente de verificat:** Cererea de finanțare, Studiul de fezabilitate / Documentaţia de Avizare pentru Lucrări de Intervenţii / Memoriul justificativ; Anexa\_8\_Rezultate recesământ |  |
| **CS3.** **Principiul creșterii gradului de cooperare în teritoriu prin proiecte realizate în parteneriat**  Criteriul va fi punctat dacă solicitantul prezintă un acord de parteneriat privind proiectul propus încheiat cu cel puțin un partener (entitate constituită juridic) și vizează obiective comune precizate în acord.  **Documente verificate:** Cererea de finanțare, Acordul de parteneriat, Studiul de fezabilitate / Documentaţia de Avizare pentru Lucrări de Intervenţii / Memoriul justificativ | **20** puncte dacă este îndeplinit criteriul CS3 |
| **0** puncte dacă criteriul CS3 nu este îndeplinit |
| **CS4.** **Principiul stimulării dezvoltării durabile prin măsuri de îmbunătățire a calității mediului înconjurător și de creștere a eficienței energetice**  Criteriul va fi punctat dacă în Cererea de Finanțare, Studiul de fezabilitate / Documentaţia de Avizare pentru Lucrări de Intervenţii / Memoriul justificativ, solicitantul a justificat contribuția proiectului la dezvoltarea durabilă a teritoriului GAL și a prevăzut cel puțin o investiție/acțiune/măsură care are ca impact îmbunătățirea calității mediului înconjurător și creșterea eficienței energetice.  **Dezvoltarea durabilă** desemnează totalitatea formelor și metodelor de dezvoltare socio-economică care se axează în primul rând pe asigurarea unui echilibru între aspectele sociale, economice și ecologice și elementele capitalului natural.  **Documente verificate:** Cererea de finanțare, Studiul de fezabilitate / Documentaţia de Avizare pentru Lucrări de Intervenţii / Memoriul justificativ | **10** puncte dacă este îndeplinit criteriul CS4 |
| **0** puncte dacă criteriul CS4 nu este îndeplinit |
| **CS5.Principiul promovării identității culturale a minorităților prin proiecte ce prevăd activități culturale.**  Criteriul va fi punctat dacă în Cererea de Finanțare, Studiul de fezabilitate / Documentaţia de Avizare pentru Lucrări de Intervenţii / Memoriul justificativ, solicitantul promovează identitatea culturală a minorităților prin activități culturale și a justificat contribuția proiectului la promovării identității culturale a minorităților.  **Documente verificate:** Cererea de finanțare, Studiul de fezabilitate / Documentaţia de Avizare pentru Lucrări de Intervenţii / Memoriul justificativ | 20 puncte dacă este îndeplinit criteriul CS5  **0** puncte dacă criteriul CS5 nu este îndeplinit |
| **Total: 100 puncte** | |
| **Punctajul minim** pe care trebuie să-l obțină un proiect pentru a putea fi finanțat: **20 puncte** | |
| **CRITERII PENTRU DEPARTAJAREA PROIECTELOR CU PUNCTAJ EGAL**  În cazul în care vor exista mai multe proiecte cu același punctaj, vor fi aplicate următoarele criterii pentru departajare (proiecte care au obținut punctaj pentru criteriile):   1. *CS3.**Principiul creșterii gradului de cooperare în teritoriu prin proiecte realizate în parteneriat;* dacă proiectele supuse departajării au același punctaj la CS3, atunci se trece la departajare conform criteriului 2 (CS4): 2. *CS4.**Principiul stimulării dezvoltării durabile prin măsuri de îmbunătățire a calității mediului înconjurător și de creștere a eficienței energetice;*   În situația în care după departajarea conform criteriilor menționate mai sus, vor exista proiecte cu punctaj egal, departajarea finală se va face în funcție de valoarea eligibilă totală a proiectului, astfel:   * Valoarea totală eligibilă a proiectului în ordine crescătoare, proiectele cu o valoare mai mică vor avea prioritate. | |

**Data și modul de anunțare a rezultatelor procesului de selecție.**

Rezultatele procesului de selecție vor fi anunțate după aprobarea Raportului de Selecție, prin publicarea pe site-ul Asociației Grup de Acțiune LOCALĂ-SUDUL GORJULUI– [www.galsudulgorjului.ro](http://www.galsudulgorjului.ro) și notificarea scrisă a solicitanților. GAL notifică în scris aplicanţii cu privire la rezultatul evaluării/selectării proiectului şi la modalitatea de depunere a contestaţiilor de către aplicanţii nemulţumiţi de rezultatul evaluării/selectării proiectului (dacă este cazul).

ASOCIAȚIA GRUP DE ACȚIUNE LOCALĂ - SUDUL GORJULUI

Președinte,

IORDACHE ION